2021 m. lapkričio mėn. Lietuvoje buvo pagaminta 88,37 tūkst. t kombinuotųjų pašarų ir premiksų, o tai 2,9 proc. (2,45 tūkst. t) daugiau lyginant su 2020 m. lapkričio mėn., bet 8,3 proc. (8,02 tūkst. t) mažiau nei 2021 m. spalio mėn.

Šių metų lapkričio mėn., lyginant su praėjusių metų tuo pačiu laikotarpiu, 13,2 proc. (3,82 tūkst. t) mažėjo lesalų paukščiams gamyba, o mišinių galvijams ir mišinių kiaulėms gamyba mažėjo atitinkamai 7,2 proc. (2,10 tūkst. t) ir 8,1 proc. (1,6 tūkst. t). ). Kitų, niekur kitur nepriskirtų mišinių (10.91.10.39.00) gamyba šių metų lapkričio mėn., lyginant su praėjusių metų tuo pačiu laikotarpiu sumažėjo57,2 proc. (459 t). Analizuojamu laikotarpiu premiksų ir šunų ėdalo gamyba didėjo atitinkamai 9,8 proc. (58 t) ir 2,8 proc. (48 t).

Šių metų lapkričio mėn. buvo parduota 62,88 tūkst. t kombinuotųjų pašarų ir premiksų, iš to skaičiaus 63,2 proc. (39,1 tūkst. t) sudarė pardavimai vidaus, 21,4 proc. (13, tūkst. t) ES rinkoje ir 15,4 proc. (9,71 tūkst. t) trečiųjų šalių rinkose. Lyginant šių metų lapkričio mėn. su praėjusių metų tuo pačiu laikotarpiu, kombinuotųjų pašarų ir premiksų pardavimai išaugo 26,9 proc. (13,36 tūkst. t), o pardavimai vidaus rinkoje – 13,3 proc. (4,65 tūkst. t),. Analizuojamu laikotarpiu eksportas į ES šalis sumažėjo 2,3 proc. (322 t), o eksportas į trečiąsias šalis padidėjo 9,02 tūkst. t. (nuo 677 t iki 9,71 tūkst. t).

Šaltinis: ŽUIKVC (ŽŪMPRIS)